{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":2,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnosti o Prijedlogu Strategije digitalnog sazrijevanja škola i školskog sustava"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Goran Bubaš"," ",{"$cut":{"chars":18378,"head":"1. UVODNE NAPOMENE U VEZI SAVJETOVANJE SA ZAINTERESIRANOM JAVNOSTI O PRIJEDLOGU STRATEGIJE DIGITALNOG SAZRIJEVANJA ŠKOLA I ŠKOLSKOG SUSTAVA U RH\n\n1.1. Ovo savjetovanje nije objavljeno u Planu savjetovanja Ministarstva znanosti i obrazovanja za 2018. godinu koji je donesen 2. ožujka 2018.; poveznica:\nhttps://mzo.hr/hr/plan-savjetovanja-ministarstva\n-znanosti-obrazovanja-za-2018-godinu\n\n1.2. Ovo savjetovanje možda nije posebno oglašavano na internetu, tj. dana 02.01.2019. obavijest sam, nakon pretraživanja pomoću tražilice Google, osim na mrežnim stranicama MZO, uspio naći još npr. u rubrici „Novosti“ Zagorske razvojne agencije d.o.o., kao i na mrežnim stranicama projekta „E-škole“, u jednoj objavi u novostima na stranicama CARNeta i na Facebook stranici CARNeta, odnosno u jednoj vijesti na „Portalu za škole“ CARNeta (http://www.skole.hr):\nhttps://mzo.hr/hr/javno-savjetovanje-o-prijedlog\nu-strategije-digitalnog-sazrijevanja-skola-skols\nkog-sustava\nhttp://www.zara.hr/hr/novosti/\nhttps://www.e-skole.hr/hr/rezultati/prijedlog-st\nrategije-digitalnog-sazrijevanja-skola-skolskog-\nsustava/\nhttps://www.carnet.hr/novosti/novosti?news_id=47\n61\nhttp://www.skole.hr/skole/vijesti_carnet?news_id\n=17179\n\n1.3. Obavijest o ovom savjetovanju nisam pronašao na mrežnim stranicama partnera u projektu e-Škole (ASOO i AZOO, Fakultet organizacije i informatike).\n\n1.4. Zbog važnosti ove Strategije bilo je potrebno mnogo bolje informirati predstavnike zainteresirane javnosti te ih izravno pozvati (npr. dopisima visokim učilištima i institutima te objavom u javnim glasilima) da sudjeluje u e-savjetovanju. Treba podsjetiti da se za informiranje javnosti (oglašavanje, promidžba itd.) o djelatnostima MZO (npr. kurikularna reforma) koriste znatna sredstva. Mišljenja sam da je u izradi prijedloga ove Strategije trebalo u što većoj mjeri uključiti akademsku i znanstvenu zajednicu, istraživačke institute (npr.: Institut za društvena istraživanja u Zagrebu; Institut društvenih znanosti Ivo Pilar), učiteljske fakultete, fakultete koji obrazuju iz područja računarstva i informatike, kao i zainteresirane organizacije civilnog društva te udruge koje djeluju na području obrazovanja.\n\n1.5. Istaknuo bih da je Savjetovanje sa zainteresiranom javnosti o prijedlogu strategije digitalnog sazrijevanja škola i školskog sustava bilo najavljeno za period od 3. prosinca 2018. do 2. siječnja 2019. godine, a do 22:00 sata na dan 2. siječnja 2019. godine nije bilo nijednog komentara na članak, općeg komentara ili nadopune teksta. To je iznenađujuće npr. s obzirom na broj škola koje su uključene u projekt „E-škole“ do 2018. godine:\nhttps://www.e-skole.hr/hr/dionici/skole-u-pilot-\nprojektu/\n\n1.6. Prema Kodeksu savjetovanja sa zainteresiranom javnošću u postupcima donošenja zakona, drugih propisa i akata (NN 140/09), koji je naveden na mrežnim stranicama MZO u rubrici „e-Savjetovanje“, u članku V. navodi se sljedeće:\n- „Prilikom izrade nacrta prijedloga zakona, drugog propisa ili akta (rezolucije, deklaracije, strategije, programi i drugo) kojim se izražava politika Hrvatskoga sabora ili Vlade Republike Hrvatske, a čiji su nositelji središnja tijela državne uprave i uredi Vlade Republike Hrvatske, minimalni standardi i mjere za savjetovanje sa zainteresiranom javnošću jesu: 1. Pravodobno informiranje o planu donošenja zakona, drugih propisa i akata.\nZainteresirana javnost treba biti pravodobno informirana o planu donošenja zakona, drugih propisa i akata javnim objavljivanjem jedinstvenog popisa zakona i drugih propisa koji se izrađuju i predlažu za donošenje u kalendarskoj godini, uz navođenje nositelja izrade te okvirnog roka u kojem se zakon i/ili drugi propis ima izraditi i donijeti.“\nhttps://mzo.hr/hr/brzi-linkovi/e-savjetovanje\n\n1.7. U Kodeksu savjetovanja sa zainteresiranom javnošću u postupcima donošenja zakona, drugih propisa i akata (NN 140/09), u članku VI. također se navodi sljedeće:\n„Prilikom izrade nacrta prijedloga zakona, drugog propisa ili akta, kao i prilikom praćenja njihove provedbe, postupak savjetovanja sa zainteresiranom javnošću može, u skladu s potrebama "}},"Primljeno na znanje",{"$cut":{"chars":19338,"head":"Odgovori\n1.1. Savjetovanje nije objavljeno u Planu savjetovanja Ministarstva znanosti i obrazovanja, zato što savjetovanje niti nije bilo planirano u smislu upućivanja dokumenta u standardnu proceduru usvajanja. \nPrijedlog Strategije je nastao u sklopu pilot projekta e-Škole, kao jedan od planiranih rezultata pilot-projekta, a e-savjetovanje je provedeno s ciljem prikupljanja povratne informacije od zainteresirane javnosti, koja eventualno nije bila obuhvaćena ranijim aktivnostima savjetovanja sa zainteresiranim javnostima. Dakle, ne radi se o aktu strateškog planiranja u smislu Zakona o sustavu strateškog planiranja i upravljanja razvojem Republike Hrvatske od 11. prosinca 2017. (NN 123/2017). Dokument koji se planira usvojiti po zaključenju javnog savjetovanja zvat će se Strateški okvir za digitalno sazrijevanje škola i školskog sustava u Republici Hrvatskoj sa rokom važenja do 2030. godine.\n\n1.2. Početak savjetovanja (3.12.2018) je promoviran održavanjem Strateškog foruma o digitalnom sazrijevanju škola 5.12.2018. u Ministarstvu znanosti i obrazovanja. O Foruma i početku javne rasprave je obavijest poslana uobičajenim kanalima komuniciranja događanja ove vrste: na web stranicama CARNET-a (https://www.carnet.hr/novosti/novosti?news_id=4760 odnosno pilot projekta e-Škole: https://www.e-skole.hr/hr/rezultati/prijedlog-strategije-digitalnog-sazrijevanja-skola-skolskog-sustava/ ) i Ministarstva znanosti i obrazovanja (https://mzo.hr/hr/javno-savjetovanje-o-prijedlogu-strategije-digitalnog-sazrijevanja-skola-skolskog-sustava), e-mailom sudionicima CUC-a koji su pokazali interes za tematiku, objavom na Yammer zajednici škola koje su sudjelovale u pilot projektu e-Škole, te društvenim mrežama Facebook i Linked IN. \n\n1.3. Obavijest o održavanju Foruma i s njim povezanim javnim savjetovanjem poslana je na niz e-mail adresa, uključujući čelnike agencija koje djeluju u sustavu odgoja i obrazovanja, članove Povjerenstva u kojem su bili i zaposlenici ASOO, AZOO i FOI. \n\n1.4. S obzirom da je riječ o zahtjevnom zadatku koji je bio vremenski ograničen, konzultacije s dionicima su se odvijale i prije službenog početka rada povjerenstva. U sklopu događanja „Suvremene tehnologije u obrazovanju – STO 2016“ u Rijeci su 21.4.2016., održane tri radionice pod nazivom „Škola budućnosti: Elementi za strategiju digitalne zrelosti e-Škola.“ Podijelivši svoja dosadašnja iskustva nastavnici su istakli prednosti, nedostatke i barijere informatizacije školskog sustava te ukazali na podršku potrebnu za njeno učinkovitije provođenje. \nU sklopu događanja „Suvremene tehnologije u obrazovanju – STO 2017“, u Splitu je 21.4.2017. održana radionica „Povratak u budućnost: Elementi za strategiju digitalne zrelosti e-Škola.“ Svrha radionice bila je nastaviti pristup uključivanja nastavnika u razgovor o iskustvima korištenja digitalnih tehnologija u školi. Iskustva, potrebe i preporuke nastavnika bili su jedan od temelja za oblikovanje strateškog okvira digitalne zrelosti na nacionalnoj razini. \nIzrada prijedloga strategije se po osnivanju povjerenstva dalje razvijala kroz niz radionica tijekom 2018. godine, u kojima su osim predstavnika agencija koje djeluju u sustavu odgoja i obrazovanja sudjelovali i nastavnici i ravnatelji osnovnih i srednjih škola, članovi akademske zajednice. Završna radionica je održana u srpnju 2018. godine, u zajedničkoj organizaciji sa stručnjacima UNESCO-a za primjenu IKT-a u obrazovanju, pri čemu je korištena metodologija UNESCO-a za razvoj strateškog okvira informatizacije obrazovnog sustava. \n\n1.5. Vjerujemo da je razlog malog broja komentara upravo to što su već u samu izradu prijedloga Strategije uključeni brojni stručnjaci iz relevantnih institucija.\n\n1.6. Kao što je navedeno u prvom odgovoru, ne radi se o aktu strateškog planiranja u smislu Zakona o sustavu strateškog planiranja i upravljanja razvojem Republike Hrvatske od 11. prosinca 2017. (NN 123/2017). \n\n1.7. Nositelj izrade ovog prijedloga strategije bilo je Ministarstvo znanosti i obrazovanja, CARNET je bio podrška radu Povjerenstva (priprema i analiza podataka, administr"}}]